Avviż Legali Importanti

|

52006PC0261

Proposta għal regolament tal-Kunsill li jemenda r-Regolament (KE) Nru 1321/2004 dwar l-istrutturi ta’ l-immaniġġar tal-programmi Ewropej rigward ir-radjunavigazzjoni bis-satelliti  /* KUMM/2006/0261 finali - CNS 2006/0090 */

	[pic] | KUMMISSJONI TAL-KOMUNITAJIET EWROPEJ |Brussel 2.6.2006KUMM(2006) 261 finali2006/0090 (CNS)Proposta għalREGOLAMENT TAL-KUNSILLli jemenda r-Regolament (KE) Nru 1321/2004 dwar l-istrutturi ta’ l-immaniġġar tal-programmi Ewropej rigward ir-radjunavigazzjoni bis-satelliti(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |110 | Il-motivi għall-proposta u l-għanijiet tagħha Din il-proposta għandha l-għan li temenda r-Regolament tal-Kunsill (KE) Nru 1321/2004 biex tippermetti lill-Awtorità Ewropea għas-sorveljanza tal-GNSS li ttemm b'suċċess il-fażi ta' l-iżvilupp tal-programm GALILEO wara t-terminazzjoni ta' l-Impriża Konġunta Galileo. |120 | Il-kuntest ġenerali 1) Il-programm GALILEO. Il-programm Galileo huwa maħsub biex jistabilixxi l-ewwel infrastruttura dinjija tar-radjunavigazzjoni u l-pożizzjonament bis-satelliti speċifikament maħsuba għal użijiet ċivili. Jippreżenta dimensjoni li hija fl-istess ħin waħda teknoloġika, politika u ekonomika. Il-programm jinkludi dawn l-erba' fażijiet suċċessivi: fażi ta' definizzjoni li ħadet mill-1999 sa l-2001, li fiha tfasslet l-istruttura tas-sistema u ġew determinati s-servizzi offruti; fażi ta' żvilupp u validazzjoni, li għall-ewwel kienet maħsuba li tieħu mill-2002 sa l-2005, li tinkludi l-iżvilupp tas-satelliti u tal-komponenti terrestri ta' din is-sistema, kif ukoll il-validazzjoni fl-orbita; fażi ta' twettiq, li inizjalment kellha tkopri s-sentejn 2006 u 2007, bil-bini u t-tlugħ fl-orbita tas-satelliti, flimkien mat-tlestija sħiħa tal-parti terrestri ta' l-infrastruttura; fażi operattiva, li oriġinalment kellha tibda fl-2008, u li tinvolvi l-immaniġġar tas-sistema kif ukoll il-manutenzjoni u l-perfezzjonament kostanti tagħha. 2) L-Awtorità għas-sorveljanza L-Awtorità Ewropea għas-Sorveljanza tal-GNSS (minn hawn 'il quddiem "l-Awtorità għas-sorveljanza" inħolqot mir-Regolament tal-Kunsill (KE) Nru 1321/2004 tat-12 ta' Lulju 2004 dwar l-istrutturi ta' l-immaniġġar tal-programmi Ewropej tar-radjunavigazzjoni bis-satelliti. Il-funzjoni tagħha hija li tiżgura l-immaniġġar ta' l-interessi pubbliċi li jirrigwardaw il-programmi Ewropej tar-radjunavigazzjoni bis-satelliti, EGNOS u GALILEO, u li tkun l-awtorità regolatorja matul il-fażijiet ta' twettiqu ta' l-operat tal-programm GALILEO. Il-kompitita' l-Awtorità għas-sorveljanza huma komprensivament elenkati fl-Artikolu 2 tar-Regolament (KE) Nru 1321/2004. B'mod partikolari, hija l-awtorità li tagħti l-konċessjoni lill-konċessjonarju privat tas-sistema, u tikkonkludi miegħu il-kuntratt ta' konċessjoni. Ta' min josserva li ż-żewġ sistemi EGNOS u GALILEO ser ikunu l-proprjetà ta' l-Awtorita għas-sorveljanza, u li l-proprjetà tagħhom se tibqa' għal kollox pubblika: sejra tkun biss il-immaniġġar tal-fażijiet ta' twettiqu ta' l-operat li tiġi assenjata lil konċessjonarju għal perjodu ta' madwar għoxrin sena. Barra minn hekk, skond l-Artikolu 3 tar-Regolament, l-Awtorità għas-sorveljanza hija l-proprjetarja tal-beni kollha, tanġibbli u intanġibbli, li jiġu mogħtija lilha mill- Impriża Konġunta Galileo fi tmiem il-fażi ta' l-iżvilupp, u li jinħolqu jew jiġu żviluppati mill-konċessjonarju matul il-fażijiet ta' twettiq u l-operat. L-Awtorità għas-sorveljanza ilha tiġi stabbilita mis-sajf ta' l-2005, u sejra tkun operattiva għal kollox fis-sena 2006. 3) L-Impriża Konġunta Galileo. L-Impriża Konġunta Galileo inħolqot mir-Regolament tal-Kunsill (KE) Nru 876/2002 tal-21 ta' Mejju 2002, fuq il-bażi ta' l-Artikolu 171 tat-Trattat, biex ittemm b'suċċess il-fażi ta' l-iżvilupp u tħejji l-fażijiet segwenti tal-programm GALILEO. Il-membri fundaturi huma l-Komunità Ewropea u l-Aġenzija Spazjali Ewropea L-Impriża Konġunta GALILEO għandha żewġ kompiti ewlenin. L-ewwel, hija tmexxi u tikkoordina l-azzjonijiet meħtieġa ta' riċerka u żvilupp. Għal dan il-għan, ikkonkludiet ftehim ma' l-Aġenzija Spazjali Ewropea, li hija fdata bit-twettiq ta' dawn l-azzjonjiet. Tiżviluppa wkoll l-attivitajiet li għandhom x'jaqsmu ma' l-applikazzjoniet u s-servizzi li GALILEO tista' toffri. It-tieni, tmexxi l-proċedura ta' l-għażla tal-konċessjonarju privat futur tas-sistema. Dan ta' l-aħħar sejjer ikun responsabbli għalimmaniġġar tal-fażijiet - tat-twettiq u ta' l-operat, għall-provvista tal-kapital privat meħtieġ u għall-iżgurar tas-suċċess kummerċjali ta' l-operat. |130 | Id-dispożizzjonijiet eżistenti fil-qasam tal-proposta. 1) Il-ħtieġa li l-Impriża Konġunta Galileo tinġieb fi tmiemha u li l-attivitajiet tagħha jiġu ttrasferiti għall-Awtorità għas-sorveljanza qabel it-tmiem tal-fażi ta' l-iżvilupp. Maħluqa biex ittemm b'suċċess il-fażi ta' l-iżvilupp, it-tul taż-żmien ta' l-eżistenza ta’ l-Impriża Konġunta Galileo jikkorrispondi ma' dak ta' din il-fażi, li inizjalment kellha tkopri s-snin 2002 sa 2005 inklużi. Madankollu, fil-qagħda preżenti tal-programm GALILEO, il-fażi ta' l-iżvilupp mhijiex sejra tintlaħaq qabel tmiem is-sena 2008, u l-eżistenza ta' l-Impriża Konġunta għandha għalhekk tiġi estiża b’daqstant. B'dan il-mod, l-Impriża Konġunta mhijiex sejra tieqaf mill-funzjonjiet tagħha qabel tmiem issena 2008, jiġifieri, tul ta' madwar tliet snin iktar milli kien maħsub fil-bidu. Din l-estensjoni ta' l-eżistenza ta' l-Impriża Konġunta lil hinn mis-sena 2006 hija inutli u ta' spiża, ġaladarba l-Awtorità għas-sorveljanza hija fil-qagħda li matul is-sena 2006 tieħu f'idejha l-attivitajiet kollha eżerċitati attwalment mill-Impriża Konġunta, u wara ttemmhom b'suċċess. Dan ifisser duplikazzjoni bla ħtieġa ta' l-istrutturi u l-ispejjeż, proprju fil-mument li fih qiegħed jidher li l-fażi ta' l-iżvilupp tal-programm sejra tkun aktar oneruża milli kien maħsub fil-bidu. Qabel tmiem is-sena 2006, l-Awtorità għas-sorveljanza sejra jkollha għad-dispożizzjoni tagħha l-mezzi meħtieġa, partikolarment f'dak li jirrigwarda l-personell, biex tkun tista' ttemm b'suċċess il-kompiti kollha ta’ l-Impriża Konġunta, jiġifieri, li tikkonkludi l-fażi ta' l-iżvilupp u tħejji l-fażijiet sussegwenti tal-programm. Sabiex l-Awtorità għas-sorveljanza tkun tista' tieħu f'idejha bl-aħjar mod l-attivitajiet ta' l-Impriża Konġunta, jkun tajjeb li ż-żewġ strutturi jeżistu flimkien għal xi xhur, u li, matul dan il-perjodu, l-Awtorità għas-sorveljanza tkun assoċjata mill-qrib ma' l-attivitajiet ta’ .l-Impriża Konġunta. Din ta' l-aħħar, effettivament, tgawdi minn esperjenza miksuba u minn ġabra ta' għarfien li huwa indispensabbli li tgħaddihom lill-Awtorità għas-sorveljanza. Dan jgħodd partikolarment għal dak li jirrigwarda n-negozjati dwar il-kuntratt ta' konċessjoni, li l-Impriża Konġunta għandha tkompli ssegwi u ttemmmhom matul is-sena 2006. Għalhekk, tajjeb li jiġi previst li l-Impriża Konġunta Galileo ttemm l-attivitajiet tagħha fil-31 ta' Diċembru 2006, u li, matul is-sena 2006, l-Awtorità għas-sorveljanza gradwalment tieħu f'idejha l-attivitajiet ta' l-Impriża Konġunta. It-trasferiment ta' dawn l-attivitajiet jiġu konklużi fil-31 ta' Diċembru 2006. It-trasferiment ta' l-attivitajiet mill-Impriża Konġunta lejn l-Awtorita għas-sorveljanza se jkollu impatt fuq il-baġit Komunitarju għas-sena 2006. Dan minħabba li, matul din l-istess sena, flimkien mal-ħidmiet inizjalment previsti, l-Awtorità għas-sorveljanza jkollha twettaq ħidmiet supplementari. Jeħtieġ għalhekk li tiġi prevista żieda fil-baġit tagħha. Din iż-żieda tolqot l-aktar l-infiq fuq il-personell jew inkella dak marbut mal-personell li. r-reklutaġġ tiegħu jeħtieġ li jitħaffef. Fuq livell aktar ġenerali, it-trasferiment ta' l-attivitajiet mill-Impriża Konġunta lejn l-Awtorita għas-sorveljanza se jkollu biss effett minuri fuq il-finanzi Komunitarji. Dan l-effett se jispiċċa fix-xejn wara s-sena 2006, minħabba li, matul is-snin 2007 u 2008 fl-Awtorità għas-sorveljanza sejra twettaq id-doveri li, f’kwalunkwe każ, kellhom jitwettqu xorta waħda milImpriża Konġunta. F'dak li jirrigwarda s-sena 2006, iż-żieda li għandha tiġi prevista fil-baġit ta' l-Awtorità għas-sorveljanza se tkun kumpensata fil-parti l-kbira tagħha permezz ta' tnaqqis fl-infiq ta' l-Impriża Konġunta, pass pass mat-teħid ta' l-attivitajiet tagħha mill-Awtorità għas-sorveljanza. Il-fondi li l-Impriża Konġunta tiffranka b'dan il-mod se jkunu parti mill-assi trasferiti lill-Awtorità għas-sorveljanza għall-finanzjament tal-fażi ta' l-iżvilupp. 2) Il-ħtieġa li jiġi emendat ir-Regolament (KE) Nru 1321/2004 biex tiġi żgurata l-kontinwità tal-programm GALILEO u t-trasferiment adegwat ta' l-attivitajiet ta' l-Impriża Konġunta lejn l-Awtorità għas-sorveljanza. Kif diġà ntqal hawn fuq, l-Awtorità għas-sorveljanza nħolqot biex tipprovdi qafas għall-fażijiet ta' l-organizzazzjoni u l-operat tal-programm GALILEO, filwaqt li l-Impriża Konġunta Galileo kellha min-naħa tagħha tiżgura l-immaniġġar tal-fażi ta' l-iżvilupp. Dan jirriżulta, b'mod partikolari, mill-assjem tal-premessi 5 u 6 tar-Regolament (KE) Nru 1321/2004. Minn dan jirriżulta li l-immaniġġar tal-fażi ta' l-iżvilupp fil-post ta' l-Impriża Konġunta ma jidhirx fost il-kompiti ta' l-Awtorità għas-sorveljanza komprensivament elenkati fl-Artikolu 2 tar-Regolament (KE) Nru 1321/2004. F'dawn il-kundizzjonijiet, sabiex jiġi żgurat it-temma bl-aħjar mod possibbli tal-fażi ta' l-iżvilupp tal-programm GALILEO wara t-terminazzjoni ta' l-Impriża Konġunta, jiġifieri wara l-31 ta' Diċembru 2006, jeħtieġ li l-Artikolu 2 jiġi emendat, u li mal-kompiti inkarigati lill-Awtorità għas-sorveljanza, jiżdiedu dawk li huma assenjati lill-Impriża Konġunta Galileo sat-terminazzjoni tagħha. Dawn il-kompiti huma previsti fl-Artikoli 2, 3 u 4 ta' l-istatuti ta' l-Impriża Konġunta annessi mar-Regolament tal-Kunsill (KE) Nru 876/2002. Jinkludu b'mod partikolari l-iżvilupp tekniku tas-sistema permezz ta' ftehim li għandu jiġi konkluż ma' l-Aġenzija Spazjali Ewropea, is-ssorveljanza tat-twettiq tal-fażi ta' l-iżvilupp, il-tħejjija tal-fażijiet ta' l-twettiq u ta' l-operat u n-negozjati tal-kuntratt ta' konċessjoni. Jeħtieġ ukoll li tiġi prevista l-possibbiltà li l-operazzjonijiet ta' likwidazzjoni ta' l-Impriża Konġunta wara l-31 ta' Diċembru 2006, li jissemmew fl-Artikolu 21 ta' l-istatuti ta' din l-Impriża, ikunu r-responsabbiltà ta' l-Awtorità għas-sorveljanza jekk il-kunsill ta' l-amministrazzjoni ta' l-Impriża Konġunta hekk jiddeċiedi. Barra minn hekk, id-diċitura preżenti ta' l-istess Artikolu 2 ma ssemmix espliċitament l-attivitajiet ta' riċerka. Madankollu, sew biex bħal eżempju, jiġu definiti jew promossi l-applikazzjonijiet futuri tar-radjunavigazzjoni bis-satelliti kif ukoll biex tiġi ppreparata l-ġenerazzjoni li jmiss tas-satelliti, l-Awtorità għas-sorveljanza ser titwassal biex twettaq jew tiffinanzja għadd kbir ta' xogħlijiet ta' riċerka, sew waqt il-fażi ta' l-iżvilupp kif ukoll waqt dawk ta' l-twettiq u l-operat tal-programm. Huwa f'loku għalhekk li, fl-Artikolu 2, tingħata indikazzjoni espliċita li l-Awtorità għas-sorveljanza tista' tmexxi kwalunkwe azzjoni ta' riċerka li tkun ta’ siwi għall-programmi Ewropej tal-GNSS. Dan sejjer jippermetti, b'mod partikolari, li jiġu koperti l-azzjonijiet mwettqa fil-kuntest tal-Programmi Komuni ta' Riċerka u Żvilupp. Minn dan ta' hawn fuq, jirriżulta li huwa importanti li, mat-test attwali ta' l-ewwel paragrafu ta' l-Artikolu 2 tar-Regolament (KE) Nru 1321/2004 li jistabilixxi l-kompiti ta' l-Awtorità għas-sorveljanza, jiżdiedu ż-żewġ inċiżi li ġejjin: "k) bil-għan tat-temma tal-fażi ta' l-iżvilupp tal-programm Galileo, għandha tieħu f'idejha, mhux aktar tard mit-terminazzjoni ta' l-eżistenza ta' l-Impriża Konġunta Galileo, il-kompiti assenjati lil din ta' l-aħħar mill-Artikoli 2, 3 u 4 ta' l-istatuti ta' l-Impriża Konġunta annessi mar-Regolament tal-Kunsill (KE) Nru 876/2002 tal-21 ta' Mejju 2002. Għandha tinkariga ruħha, jekk ikun il-każ u wara deċiżjoni tal-kunsill ta' l-amministrazjoni ta' l-Impriża Konġunta Galileo, bl-operazzjonijiet ta' likwidazzjoni ta' l-Impriża Konġunta wara l-31 ta' Diċembru 2006. l) għandha twettaql kwalunkwe azzjoni ta' riċerka li tkun ta' siwi għall-iżvilupp u l-promozzjoni tal-programmi Ewropej tal-GNSS. Mingħajr dawn l-emendi, mill-aspett legali, titqiegħed fil-periklu l-kontinwità tal-programm, minħabba li l-Awtorità għas-sorveljanza ma jkollhiex bażi legali biex tieħu f'idejha l-qalba ta' l-attivitajiet li bħalissa tmexxihom l-Impriża Konġunta, jew biex twettaq l-azzjonjiet ta' riċerka meħtieġa. Barra minn hekk, id-diċitura preżenti ta' l-ewwel paragrafu ta' l-Artikolu 3 tar-Regolament tal-Kunsill (KE) Nru 1321/2004 tipprovdi li l-"Awtorità hija l-proprjetarja tal-beni kollha, tanġibbli u intanġibbli, li għadditilha f'idejha l-Impriża Konġunta Galileo fi tmiem il-fażi ta' l-iżvilupp ...". Minn dan jirriżulta li l-Awtorità ma tkunx tista' ssir proprjetarja tas-sistema qabel tmiem il-fażi ta' l-iżvilupp, jiġifieri mhux iktar kmieni minn tmiem is-sena 2008, data li hija ħafna wara dik probabbli għall-iffirmar tal-kuntratt ta' konċessjoni. Sabiex dan l-Artikolu jinġieb f'konformità ma' l-emendi li ssemmew tar-Regolament, id-dispożizzjonijiet imsemmija hawn fuq jeħtieġ li jiġu emendati biex l-Awtorità għas-sorveljanza tkun tista’, minn naħa waħda, mat-terminazzjoni ta' l-Impriża Konġunta Galileo, issir il-proprjetarja tal-beni , tanġibbli u intanġibbli, li jkunu nħolqu jew ġew żviluppati qabel din it-terminazzjoni. Min-naħa l-oħra, tkun tista’ ssir il-proprjetarja tal-beni, tanġibbli u intanġibbli, li jinħolqu jew jiġu żviluppati matul il-fażi ta' l-iżvilupp, wara t-terminazzjoni ta' l-Impriża Konġunta. Biex jiġi evitat kwalunkwe riskju ta' interpretazzjoni diverġenti, jeħtieġ ukoll, li d-dispożizzjonijiet preżenti ta' l-ewwel paragrafu ta' l-Artikolu 3 jiġu kkompletati fuq żewġ punti. Jeħtieġ li jiġi ppreċiżat li l-beni, tanġibbli u intanġibbli, maħluqa jew żviluppati mill-konċessjonarju matul il-fażijiet ta' l-iżvilupp u l-operat jinkludu dawk maħluqa jew żviluppati mis-sottokuntratturi tiegħu jew mill-impriżi li jaqgħu taħt il-kontroll tiegħu jew mis-sottokuntratturi tagħhom. Bl-istess mod, jeħtieġ li jiġi ppreċiżat li l-proprjetà tal-beni tkopri d-dritt għat-trademarks , flimkien mad-drittijiet kollha l-oħra tal-proprjetà intellettwali kif definiti fl-Artikolu 1(1) tar-Regolament (KE) Nru 772/2004. Għaldaqstant huwa f'loku li t-test ta' l-ewwel paragrafu ta' l-Artikou 3 jinbidel b'dan li ġej: "1. Mit-tmiem ta' l-eżistenza ta' l-Impriża Konġunta Galileo, l-Awtorità għandha tkun il-proprjetarja tal-beni kollha, tanġibbli u intanġibbli, maħluqa jew żviluppati matul il-fażi kollha ta' l-iżvilupp, inklużi dawk li l-Impriża Konġunta Galileo kienet il-proprjetarja tagħhom skond l-Artikolu 6 ta' l-istatuti tagħha u dawk maħluqa jew żviluppati mill-Aġenzija Spazjali Ewropea u mill-entitajiet inkarigati bl-attivitajiet ta' żvilupp tal-programm minn din l-Aġenzija jew mill-Impriża Konġunta Galileo. L-Awtorità għandha tkun il-proprjetarja tal-beni kollha, tanġibbli u intanġibbli, maħluqa jew żviluppati mill-konċessjonarju matul il-fażijiet ta' l-organizazzjoni u l-operat, inklużi dawk maħluqa jew żviluppati mis-sottokuntratturi tiegħu jew mill-impriżi li jaqgħu taħt il-kontroll tiegħu jew mis-sottokuntratturi ta’dawn l-impriżi. Id-dritt tal-proprjetà jinkludi d-drittijiet kollha tal-proprjetà intellettwali skond it-tifsira ta' l-Artikolu 1(1) tar-Regolament (KE) Nru 772/2004, b'mod partikolari d-dritt għat-trademarks. " |141 | Il-koerenza mal-politiki l-oħra u l-għanijiet ta' l-Unjoni Mhux applikabbli. |IL-KONSULTAZZJONI TAL-PARTIJIET INTERESSATI U L-ANALIżI TA’ L-IMPATT |Il-konsultazzjoni mal-partijiet interessati |219 | Mhux applikabbli. |Il-ġbir u l-użu ta' għarfien espert |229 | L-użu ta’ esperti esterni ma kienx meħtieġ. |.230 | Evalwazzjoni ta' l-impatt Ma hemm l-ebda soluzzjoni oħra ħlief l-emenda tar-Regolament biex jintlaħaq ir-riżultat mixtieq. L-impatt tat-teħid ta' l-attivitajiet ta' l-Impriża Konġunta Galileo mill-Awtorità għas-sorveljanza huwa ċkejken, ġaladarba dawn l-attivitajiet kienu, f’kwalunkwe każ, sejrin jitwettqu. |ELEMENTI LEGALI TAL-PROPOSTA |305 | Sinteżi tal-miżuri proposti Huwa f'loku li l-Impriża Konġunta Galileo tiġi tterminata fid-data tal-31 ta' Diċembru 2006, u li l-attivitajiet tagħha jiġu trasferiti lill-Awtorità għas-sorveljanza. Biex dan isir, jeħtieġ li r-Regolament tal-Kunsill Nru 1321/2004 dwar l-istrutturi ta' l-immaniġġar tal-programmi Ewropej tar-radjunavigazzjoni bis-satelliti jiġi emendat. |310 | Il-bażi legali L-Artikolu 308 tat-Trattat |329 | Il-prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Għaldaqstant, il-prinċipju tas-sussidjarjetà ma japplikax. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin. |331 | L-emendi proposti ma jmorrux lil hinn minn dak li huwa meħtieġ. |332 | Ma jġibux magħhom żieda fil-piż finanzjarju, minħabba li l-infiq supplementari li se tidħol għalih l-Awtorità għas-sorveljanza fi kwalunkwe każ kien ser isir mill-Impriża Konġunta Galileo. |L-għażla ta' strumenti |341 | L-istrument propost: Regolament. |342 | Strumenti oħrajn ma kienux ikunu adegwati minħabba r-raġunijiet li ġejjin. Huwa biss Regolament li jista' jemenda Regolament ieħor. |L-IMPLIKAZZJONIJIET GħALL-BAġIT |401 | Il-proposta sejra ġġib magħha żieda fil-baġit ta' l-Awtorità għas-sorveljanza sat-temma tal-fażi ta' l-iżvilupp tal-programm GALILEO. |TAGħRIF IEħOR |520 | Ir-revoka ta' dispożizzjonijiet leġiżlattivi eżistenti L-adozzjoni tal-proposta sejra tfisser ir-revoka ta’ xi dispożizzjonijiet leġiżlattivi. i. |Klawżola ta’ evalwazzjoni/reviżjoni/estinzjoni awtomatika |533 | Il-proposta fiha klawżola ta' l-estinzjoni awtomatika ta' parti mill-att leġiżlattiv jew ta' l-att kollu kemm hu, hekk kif ikunu sodisfatti xi kundizzjonijiet stabbiliti minn qabel. |2006/0090 (CNS)Proposta għalREGOLAMENT TAL-KUNSILLli jemenda r-Regolament (KE) Nru 1321/2004 dwar l-istrutturi ta’ l-immaniġġar tal-programmi Ewropej rigward ir-radjunavigazzjoni bis-satellitiIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,Wara li kkunsidra l-proposta tal-Kummissjoni[1],Wara li kkunsidra l-opinjoni tal-Parlament Ewropew[2],Billi:1.  L-Awtorità Ewropea għas-sorveljanza ( GNSS ) (minn hawn ‘l quddiem imsejjaħ l-“Awtorità”) inħolqot mir-regolament tal-Kunsill (KE) Nru 1321/2004[3], sabiex tiżgura l-immaniġġar ta' l-interessi pubbliċi fir-rigward tal-programmi Ewropej tal- GNSS u biex tkun l-awtorità regolatriċi tagħhom matul il-fażijiet ta' twettiq u l-operat tal-programm Galileo.2.  Il-kompiti ta' l-Awtorità huma komprensivament elenkati fl-Artikolu 2 tar-Regolament (KE) Nru 1321/2004.3.  L-Impriża Konġunta Galileo nħolqot mir-Regolament tal-Kunsill (KE) Nru 876/2002[4], biex ittemm b'suċċess il-fażi ta' l-iżvilupp u tħejji l-fażijiet segwenti tal-programm Galileo . Fil-qagħda preżenti ta' dan il-programm, il-fażi ta' l-iżvilupp mhijiex ser tintemm qabel tmiem is-sena 2008.4.  Ġaladarba l-Awtorità tinsab fil-qagħda li, matul is-sena 2006, tkun tista’ tieħu f'idejha u wara ttemm b'suċċess l-attivitajiet kollha li bħalissa jitwettqu mill-Impriża Konġunta Galileo, l-estensjoni ta' l-eżistenza ta' l-Impriża Konġunta Galileo sa tmiem il-fażi ta' l-iżvilupp tkun bla siwi u ta' spiża. Jeħtieġ għalhekk li l-Impriża Konġunta Galileo tinġieb fi tmiemha u li l-attivitajiet tagħha jiġu ttrasferiti għall-Awtorità qabel it-tmiem tal-fażi ta' l-iżvilupp.5.  Madankollu, l-immaniġġar tal-fażi ta' l-iżvilupp minflok l-Impriża Konġunta Galileo ma tidhirx fost il-kompiti assenjati f'idejn l-Awtorità, skond l-Artikolu 2 tar-Regolament (KE) Nru 1321/2004. Lanqas ma jidhru l-attivitajiet jew xogħlijiet ta' riċerka li l-Awtorità ser titwassal biex twettaq jew tiffinanzja sew matul il-fażi ta' l-iżvilupp kif ukoll matul dawk ta' twettiq u l-operat tal-programm.6.  Għaldaqstant, biex jiġu żgurati l-kontinwità tal-programm Galileo u t-trasferiment adegwat tas-servizzi ta' l-Impriża Konġunta Galileo għall-Awtorità għas-sorveljanza tal- GNSS , jeħtieġ li d-diċitura ta' l-Artikolu 2 tar-Regolament (KE) Nru 1321/2004 tiġi emendata, u jeħtieġ li mal-kompiti assenjati lill-Awtorità jiżdiedu espliċitament dawk assenjatii f'idejn l-Impriża Konġunta Galileo sat-terminazzjoni tagħha, kif ukoll il-kompitu tat-twettiq, jekk ikun il-każ u wara deċiżjoni tal-kunsill ta' l-amministrazzjoni ta' l-Impriża Konġunta Galileo, ta' l-operazzjonijiet ta' likwidazzjni ta' l-Impriża Konġunta wara l-31 ta' Diċembru 2006. Barra minn hekk, huwa wkoll meħtieġ li l-Awtorità tiġi assenjata l-kompitu li twettaq kwalunkwe azzjoni ta' riċerka li tkun ta' siwi jew benefiċċju għall-programmi Ewropej tal- GNSS .7.  Barra minn hekk, biex ikun koerenża , huwa f'loku li jiġi previst li l-Awtorità għandha ssir il-proprjetarja tal-beni, tanġibbli u intanġibbli, miżmuma mill-Impriża Konġunta Galileo fil-waqt tat-terminazzjoni tagħha, u mhux fi tmiem il-fażi ta' l-iżvilupp. Jeħtieġ ukoll li jiġi previst li għandha tkun il-proprjetarja tal-beni, tanġibbli u intanġibbli, li jiġu maħluqa jew żviluppati matul il-fażi ta' l-iżvilupp wara t-terminazzjoni ta' l-Impriża Konġunta.8.  Barra minn hekk, sabiex tiġi evitata kwalunkwe interpretazzjoni diverġenti dwar l-iskop tad-dispożizzjonjiet tar-Regolament (KE) Nru 1321/2004, jeħtieġ li jiġi ppreċiżat li l-beni, tanġibbli u intanġibbli, maħluqa jew żviluppati mill-konċessjonarju matul il-fażijiet ta' l-twettiq u l-operat jinkludu dawk maħluqa jew żviluppati mis-sottokuntratturi tiegħu jew mill-impriżi li jaqgħu taħt il-kontroll tiegħu jew mis-sottokuntratturi ttagħhom. Jeħtieġ ukoll li jiġi ppreċiżat li l-proprjetà tal-beni tinkludi d-dritt għat- trademarks kif ukoll id-drittijiet l-oħra kollha tal-proprjetà intellettwali skond it-tifsira ta' l-Artikolu 1(1) tar-Regolament tal-Kummissjoni (KE) Nru 772/2004 tas-27 t’April 2004 dwar l-applikazzjoni ta’ l-Artikolu 81(3) tat-Trattat għall-kategoriji ta’ ftehim dwar it-trasferiment ta’ teknoloġija[5].9.  Għaldaqstant, ir-Regolament (KE) Nru 1321/2004 għandu jiġi emendat.ADOTTA DAN IR-REGOLAMENT:Artikolu 1Ir-Regolament (KE) Nru 1321/2004 huwa emendat kif ġej:1) Fl-Artikolu 2(1), għandhom jiżdiedu l-punti k) u l) li ġejjin:"k) bil-għan tat-temma tal-fażi ta' l-iżvilupp tal-programm Galileo, għandha tieħu f'idejha, mhux aktar tard mit-terminazzjoni ta' l-eżistenza ta' l-Impriża Konġunta Galileo, il-kompiti assenjati lil din ta' l-aħħar mill-Artikoli 2, 3 u 4 ta' l-istatuti ta' l-Impriża Konġunta annessi mar-Regolament tal-Kunsill (KE) Nru 876/2002*. Għandha tinkariga ruħha, jekk ikun il-każ u wara deċiżjoni tal-kunsill ta' l-amministrazjoni ta' l-Impriża Konġunta Galileo, bl-operazzjonijiet ta' likwidazzjoni ta' l-Impriża Konġunta wara l-31 ta' Diċembru 2006.l) għandha twettaq kwalunkwe azzjoni ta' riċerka li tkun ta' siwi għall-iżvilupp u l-promozzjoni tal-programmi Ewropej tal- GNSS .____________________* ĠU L 138, 28.5.2002, p. 1.”2) Fl-Artikolu 3, il-paragrafu 1 għandu jinbidel bit-test li ġej:"1. Mit-tmiem ta' l-eżistenza ta' l-Impriża Konġunta Galileo hekk kif msemmi fl-Artikolu 20 ta’ l-istatuti tagħha, l-Awtorità għandha tkun il-proprjetarja tal-beni kollha, tanġibbli u intanġibbli, maħluqa jew żviluppati matul il-fażi kollha ta' l-iżvilupp, inklużi dawk li l-Impriża Konġunta Galileo kienet il-proprjetarja tagħhom skond l-Artikolu 6 ta' l-istatuti tagħha u dawk maħluqa jew żviluppati mill-Aġenzija Spazjali Ewropea u mill-entitajiet inkarigati bl-attivitajiet ta' żvilupp tal-programm minn din l-Aġenzija jew mill-Impriża Konġunta Galileo.L-Awtorità għandha tkun il-proprjetarja tal-beni kollha, tanġibbli u intanġibbli, maħluqa jew żviluppati mill-konċessjonarju matul il-fażijiet ta' organizzazzjoni u l-operat, inklużi dawk maħluqa jew żviluppati mis-sottokuntratturi tiegħu jew mill-impriżi li jaqgħu taħt il-kontroll tiegħu jew mis-sottokuntratturi ta' dawn l-impriżiId-dritt tal-proprjetà jinkludi d-drittijiet kollha tal-proprjetà intellettwali skond it-tifsira ta' l-Artikolu 1(1) tar-Regolament (KE) Nru 772/2004 tal-Kummissjoni*, b'mod partikolari d-dritt għat- trademarks i ._______________________* ĠU L 123, 27.4.2002, p. 11.”Artikolu 2Dan ir-Regolament jidħol fis-seħħ fl-[għoxrin] jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament jorbot fl-intier tiegħu u huwa direttament applikabbli fl-Istati Membri kollha.Magħmul fi Brussell, [...].Għall-KunsillIl-President[...]ANNESS 1 DIKJARAZZJONI FINANZJARJA LEĠIŻLATTIVAPolitika/politiki: ENERĠIJA U TRASPORT Attività/jiet: Fażi ta' żvilupp u ta' validazzjoni tal-programm GALILEO |ISEM L-AZZJONI: PROPOSTA GħAL REGOLAMENT TAL-KUNSILL LI JEMENDA R-REGOLAMENT (KE) NRU 1321/2004 DWAR L-ISTRUTTURI TA' L-IMMANIġġAR TAL-PROGRAMMI EWROPEJ RIGWARD IR-RADJUNAVIGAZZJONI BIS-SATELLITI |1. LINJA/I TAL-BAĠIT + INTESTATURA/I060209/01060209/022. ĊIFRI TOTALI2.1 Pakkett ta' l-azzjoni: EUR 82 Miljun2.2 Perjodu ta' l-applikazzjoni:L-azzjoni mhux se jkollha data ta' skadenza (kontribuzzjoni annwali)2.3 Stima multiannwali tan-nefqa:a) Skeda ta' approprjazzjonijiet għall-impenji/approprjazzjonijiet għall-ħlas (intervent finanzjarju) f'Miljuni ta'EURMhux obblig. | CD | LE | LE | LE | N° 3 |4. BAŻI LEGALIIr-Regolament tal-Kunsill (KE) Nru 1321/2004 dwar l-istrutturi ta’l-immaniġġar tal-programmi Ewropej rigward ir-radjunavigazzjoni bis-satelliti.5. DESKRIZZJONI U ĠUSTIFIKAZZJONI5.1 Ħtieġa għal intervent Komunitarju5.1.1 GħanijietSabiex tiġi żgurata l-kontinwità tal-programm GALILEO u trasferiment adegwat ta' l-attivitajiet ta' l-Impriża Konġunta Galileo lill-Awtorità ta' Sorveljanza, huwa meħtieġ li r-Regolament (KE) Nru 1321/2004, li biħ inħolqot l-Awtorità ta' Sorveljanza, jiġi emendat.5.1.2 Dispożizzjonijiet adottati fir-rigward ta' l-evalwazzjoni ex-anteIl-proposta hija riżultat ta' ħafna diskussjonijiet u l-opinjoni favorevoli ta' l-atturi kollha involuti fil-programm GALILEO (il-Kunsill ta' amministrazzjoni ta' l-Impriża Konġunta, il-Kunsill ta' amministrazzjoni ta' l-Awtorità ta' Sorveljanza).5.2 Azzjonijiet previsti u arranġamenti għal intervent baġitarjuMil-lat tal-baġit, it-trasferiment ta' l-attivitajiet ta' l-Impriża Konġunta Galileo lejn l-Awtorità ta' Sorveljanza se jkollha impatt li hu prinċipalment marbut ma' l-ispejjeż operattivi ta' l-Awtorità ta' Sorveljanza, minħabba li din se jkollha twettaq xogħlijiet supplementari matul is-sena 2006 u s-snin ta' wara. B'konsegwenza ta' dan, hija prevista żieda fil-baġit tagħha.5.3 Arranġamenti għal implimentazzjoniPermezz ta' l-istatus ġuridiku ta' l-Awtorità ta' Sorveljanza, din tista' taġixxi bħala persuna ġuridika fit-twettiq ta' dmirijietha. L-Awtorità ta' Sorveljanza se twettaq dmirijietha kollha f'konformità mar-regoli u l-proċeduri previsti fir-Regolament tagħha.6. IMPLIKAZZJONIJIET FINANZJARJI6.1 Metodu ta' kalkolu tan-nefqa totali ta' l-azzjoni (li għandu jiġi determinat mid-DG BUDG u d-DG ADMIN)L-ispejjeż annwali ta' l-Awtorità ta' Sorveljanza se jiġu koperti mill-għotjiet tal-Komunità.It-tipi differentit ta' nfiq jistgħu jiġu analizzati bil-mod li ġej:Spejjeż tal-personellIl-baġit propost jikkorrispondi għal staff ta' 45 aġent li se jieħdu l-kariga progressivament[6] bejn l-2006 u l-2009. Sa l-aħħar tas-sena 2006, l-Awtorità ta' Sorveljanza se tkun qed tħaddem 39 aġent. Din l-evalwazzjoni hija msejsa fuq paragun ma' l-Impriża Konġunta GALILEO.L-evalwazzjoni ta' l-ispejjez tal-personell hija msejsa fuq l-ispejjeż annwali għall-kategoriji A*14, A*13, A*11, A*10, A*9,A*8, A*7, A*6, B*6, B*3, C*5, u C*2; Il-proporzjon qawwija ta' aġenti fil-grad A jirrifletti l-livell għoli ta' kompetenza xjentifika meħtieġa mill-Awtorità sabiex taqdi dmirijietha tajjeb.TABELLA: Stima tar-riżorsi umani |GRADI | A | B | C | TOTAL |Direttur ta' l-Awtorità tas-Sorveljanza | 1 | 1 |Aġenti Xjentifiċi | 37 | 37 |Aġenti amministrattivi | 2 | 5 | 7 |TOTAL | 38 | 2 | 5 | 45 |In-nefqa annwali totali għall-personell hija stmata billi tittieħed in-nefqa medja għal membru tal-personell tal-Kummissjoni Ewropea, jiġifieri EUR 0.108 miljun fis-sena. F'din in-nefqa mhumiex inklużi l-ispejjeż marbuta mar-reklutaġġ, il-bini u l-infiq amministriv relatat.Spejjeż fuq tagħmirL-ispejjeż marbuta max-xiri ta' mobbli u nfiq relatat kif ukoll ix-xiri ta' materjal informatiku huma stmati għal EUR 600,000 għas-sena 2006. Għalhekk hija prevista allokazzjoni ta' EUR 200,000 fis-sena sabiex jiġu koperti l-ħtiġijiet supplementari.Spejjeż ta' l-operatDawn l-ispejjeż ikopru l-laqgħat, l-istudji u l-ispejjeż tat-traduzzjoni u l-pubblikazzjonijiet kif ukoll ir-relazzjoniet pubbliċi. Skond l-ewwel estimi, l-ispejjeż ta' l-operat jammontaw għall-EUR 3.2miljun għall-2006, EUR 3.1miljun għall-2007, EUR 4.1miljun għall-2008-EUR 4.3 miljun għall-2009, EUR 5.4 miljun għall-2010, EUR 6.4 miljun għall-2011/2012/2013;Spejjeż tal-kompitiId-dmirijiet moqdija mill-Awtorità ta' Sorveljanza jkunu jirrikjedu safar kemm ġewwa kif ukoll barra mill-Unjoni (spejjeż marbuta mat-trasport, kif ukoll ta' akkomodazzjoni). Il-baġit ta' l-ispejjeż tal-missjoniet huwa stmat għal EUR 200,000 għall-ewwel tliet snin u EUR 300,000 għas-snin ta' wara. Dawn l-estimi ġew immudelatti fuq in-nefqa medja attwali tal-kompiti tad-DG TREN.6.2 Tqassim skond l-elementi ta' l-azzjoniApproprjazzjonijiet għall-impenn (fi prezzijiet attwali)sena 2006u wara |8 |8 |9 |10 |11 |12 |12 |12 | |Total |8 |8 |9 |10 |11 |12 |12 |12 | | 7. SEGWITU U EVALWAZZJONI7.1 Arranġamenti għas-segwituL-Artikolu 14 jirrigwarda l-kontrolli li għandhom isiru fuq l-immaniġġar tal-fondi allokati lill-Awtorità ta' Sorveljanza mill-awditur intern tal-Kummissjoni, l-Uffiċċju Ewropew kontra l-Frodi (OLAF) u l-Qorti ta' l-Awdituri.7.2 Arranġamenti u skeda għall-evalwazzjoni ppjanataL-Artikolu 5 jistabbilixxi Kunsill ta' Amministrtazzjoni ta' l-Awtorità ta' Sorveljanza li jwettaq id-dmirijiet elenkati fl-Artikolu 6 u b'mod partikolari:Il-programm ta' ħidma annwali;Il-baġit annwali;Ir-Regolament Finanzjarju.8. MIŻURI KONTRA L-FRODIara l-punt 7.1. hawn fuq.[1] ĠU C […], […], p. […].[2] ĠU C […], […], p. […].[3] ĠU L 246, 20.7.2004, p. 1.[4] ĠU L 138, 28.5.2002, p. 1.[5] ĠU L 123, 27.4.2002, p. 11.[6] L-aġenti se jkunu reklutati b’kuntratti ta' aġenti temporanji, skond ir-regoli applikabbli għall-persunell tal-Kummissjoni.